
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2287 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Δημοσίευση της αριθμ. 141/2017 απόφασης του 
Δημοτικού Συμβουλίου Μεσσήνης αναφορικά με 
τη διαπίστωση επάρκειας προσωπικού και υλικοτε- 
χνικής υποδομής για την άσκηση των πρόσθετων 
αρμοδιοτήτων (άρθρο 95 του ν. 3852/2010) από 
τοΤμήμαΔόμησης και Πολεοδομικών Εφαρμογών 
της Διεύθυνσης Περιβάλλοντος, Δόμησης και Πο¬ 
λεοδομικών Εφαρμογών του Δήμου Μεσσήνης. 

2 Ένταξη της Αικατερίνης Μίχα του Παύλου, υπαλ¬ 
λήλου με σύμβαση ιδιωτικού δικαίου αορίστου 
χρόνου (ΙΔΑΧ), κατηγορίας/ειδικότηταςΤΕΔιοικη- 
τικού-Λογιστικού, σε κενή οργανική θέση Ειδικού 
Τεχνικού Εργαστηριακού Προσωπικού (Ε.Τ.Ε.Π.), 
κατηγορίας Τ.Ε., του Τμήματος Πολιτισμικής Τε¬ 
χνολογίας και Επικοινωνίας της Σχολής Κοινωνι¬ 
κών Επιστημών του Πανεπιστημίου Αιγαίου. 

3 Έγκριση υπερωριακής απασχόλησης υπαλλήλου 
του Δημοτικού Λιμενικού Ταμείου Σπετσών. 


ΑΠΟΦΑΣΕΙΣ 

Αριθμ. 99075 _ (1) 

Δημοσίευση της αριθμ. 141/2017 απόφασης του 
Δημοτικού Συμβουλίου Μεσσήνης αναφορικά με 
τη διαπίστωση επάρκειας προσωπικού και υλικο- 
τεχνικής υποδομής για την άσκηση των πρόσθε¬ 
των αρμοδιοτήτων (άρθρο 95 του ν. 3852/2010) 
απότοΤμήμαΔόμησης και Πολεοδομικών Εφαρ¬ 
μογών της Διεύθυνσης Περιβάλλοντος, Δόμη¬ 
σης και Πολεοδομικών Εφαρμογών του Δήμου 
Μεσσήνης. 

Ο ΣΥΝΤΟΝΙΣΤΗΣ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 214 και 280 παρ. I του 
ν. 3852/2010 (ΦΕΚ 87/τ.Α'/7-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 


2. Τις διατάξεις της περίπτωσης α της παρ.1 του άρ¬ 
θρου 95 του ν. 3852/2010. 

3. Τον Ο.Ε.Υ. Δήμου Μεσσήνης που εγκρίθηκε με την 
αριθμ. 59717/3818/26-8-2015 απόφαση μας (ΦΕΚ 1917/ 
τ.Β'/8.9.2015). 

4. Τις διατάξεις του άρθρου 1 της 31-12-2012 Πράξης 
Νομοθετικού Περιεχομένου (ΦΕΚ Α' 256/31-12-2012) 
όπως κυρώθηκε με το ν. 4147/2013 (ΦΕΚ Α'98/26-4-2013) 
και τροποποιήθηκε με το άρθρο 31 του ν. 4257/2014 
(ΦΕΚ Α' 93/14-4-2014) καθώς και τις διατάξεις του άρ¬ 
θρου 77 του ν. 4445/2016 (ΦΕΚ Α' 236). 

5. Τις διατάξεις των άρθρων 28 και 28Α του ν. 4325/2015 
(ΦΕΚ47/τ.Α'/11.5.2015) «ΕκδημοκρατισμόςτηςΔιοίκησης- 
Καταπολέμησης Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

6. Την αριθμ. 15870/15-5-2017 (ΦΕΚ 250/τ.Υ.Ο.Δ.Δ./ 
26-5-2017) απόφαση του Υπουργού Εσωτερικών αναφο¬ 
ρικά με το διορισμό Συντονιστή στην Αποκεντρωμένη 
Διοίκηση Πελοποννήσου Δυτικής Ελλάδας και Ιονίου. 

7. Τις διατάξεις του άρθρου 8 του π.δ. 139/2010 
(ΦΕΚ 232/τ.Α'/27-12-2010) «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου» 

8. Την αριθμ. 141/2017 απόφαση του Δημοτικού Συμ¬ 
βουλίου Μεσσήνης αναφορικά με τη διαπίστωση επάρ¬ 
κειας προσωπικού και υλικοτεχνικής υποδομής για την 
άσκηση των πρόσθετων αρμοδιοτήτων (άρθρο 95 του 
ν. 3852/2010) από τοΤμήμα Δόμησης και Πολεοδομικών 
Εφαρμογών της Διεύθυνσης Περιβάλλοντος, Δόμησης 
και Πολεοδομικών Εφαρμογών του Δήμου Μεσσήνης, 
αποφασίζουμε: 

Τη δημοσίευση της αριθμ. 141/2017 απόφασης του 
Δημοτικού Συμβουλίου Μεσσήνης αναφορικά με τη δια¬ 
πίστωση επάρκειας προσωπικού και υλικοτεχνικής υποδο¬ 
μής για την άσκηση των πρόσθετων αρμοδιοτήτων (άρθρο 
95 του ν. 3852/2010) από τοΤμήμα Δόμησης και Πολεοδο¬ 
μικών Εφαρμογών της Διεύθυνσης Περιβάλλοντος, Δόμη¬ 
σης και Πολεοδομικών Εφαρμογών του Δήμου Μεσσήνης. 

«ΔΗΜΟΣ ΜΕΣΣΗΝΗΣ 

Αριθμός απόφασης Δημοτικού Συμβουλίου 

141/2017 

Στο Δημοτικό κατ/μα σήμερα στις 26 Απριλίου ημέρα 
Τετάρτη και ώρα 19:00, ήλθε σε συνεδρίαση το Δημοτικό 
Συμβούλιο Δήμου Μεσσήνης, μετά την υπ' αριθμ. 

8470/21-04-2017 έγγραφη πρόσκληση του Προέδρου 
που επιδόθηκε σε καθένα από τους Συμβούλους, σύμ¬ 
φωνα με το άρθρο 67 του ν. 3852/2010. 

Το Δημοτικό Συμβούλιο συνήλθε σε συνεδρίαση με 
την παρουσία των Συμβούλων: 

1. ΑΔΑΜΟΠΟΥΛΟΣ ΑΡΙΣΤΟΜΕΝΗΣ 

2. ΑΝΑΓΝΩΣΤΟΠΟΥΛΟΣ ΔΗΜΗΤΡΙΟΣ 

3. ΓΕΩΡΓΑΚΟΠΟΥΛΟΣ ΚΩΝΣΤΑΝΤΙΝΟΣ 

4. ΚΑΡΥΔΗΣ ΧΡΗΣΤΟΣ 

5. ΚΟΤΤΑΡΙΔΗΣ ΝΙΚΟΛΑΟΣ 

6. ΚΡΑΣΣΑΚΟΠΟΥΛΟΣ ΣΠΥΡΙΔΩΝ 

7. ΜΠΟΥΡΙΚΑΣ ΚΩΝΣΤΑΝΤΙΝΟΣ\ 

8. ΜΥΣΤΡΙΩΤΗ ΓΙΑΝΝΟΥΛΑ 

9. ΝΙΚΟΛΟΠΟΥΛΟΣ ΑΝΤΩΝΙΟΣ 

10. ΞΑΡΧΑΚΟΣ ΝΙΚΟΛΑΟΣ 

11. ΞΕΝΟΓΙΑΝΝΗΣ ΝΙΚΟΛΑΟΣ 

12. ΠΑΝΑΓΟΠΟΥΛΟΥ - ΜΠΡΑΚΟΥΜΑΤΣΟΥ ΓΕΩΡΓΙΑ 

13. ΠΕΤΡΟΠΟΥΛΟΣ ΗΛΙΑΣ 

14. ΤΡΑΚΑΣ ΑΝΔΡΕΑΣ 

15. ΤΣΑΜΗΣ ΚΩΝΣΤΑΝΤΙΝΟΣ 

16. ΤΣΕΡΠΕΣ ΑΝΑΣΤΑΣΙΟΣ 

17. ΧΡΙΣΤΟΠΟΥΛΟΣ ΧΡΗΣΤΟΣ 

18. ΑΝΑΣΤΑΣΟΠΟΥΛΟΣ ΕΥΣΤΑΘΙΟΣ 

19. ΓΙΑΝΝΟΠΟΥΛΟΣ ΠΑΝΑΓΙΩΤΗΣ 

20. ΠΑΠΑΓΕΩΡΓΙΟΥ ΑΝΑΣΤΑΣΙΟΣ 

21. ΠΑΠΑΔΟΠΟΥΛΟΣ ΓΕΩΡΓΙΟΣ 

23. ΣΑΜΠΑΖΙΩΤΗΣ ΔΗΜΗΤΡΙΟΣ 

2. ΦΥΚΙΡΗΣ ΝΙΚΟΛΑΟΣ 

24. ΑΛΕΒΙΖΟΣ ΑΘΑΝΑΣΙΟΣ 

25. Α Π ΟΣΤΟΛΟ Π Ο ΥΛΟΣ ΚΩΝΣΤΑΝΤΙΝΟΣ 

Οι κατωτέρω Δημοτικοί Σύμβουλοι δεν προσήλθαν αν 
και νόμιμα εκλήθησαν. 

1. ΛΥΡΑΣ ΑΘΑΝΑΣΙΟΣ 

2. Π ΟΥΛΟ Π Ο ΥΛΟΣ ΑΝΑΣΤΑΣΙΟΣ 

3. ΧΟΝΔΡΟΣ ΝΙΚΟΛΑΟΣ 

4. ΑΘΑΝΑΣΟΠΟΥΛΟΣ ΓΕΩΡΓΙΟΣ 

5. ΒΛΑΧΟΔΗΜΗΤΡΟΠΟΥΛΟΣ ΑΝΑΣΤΑΣΙΟΣ 

6. ΓΑΛΙΑΤΣΟΣ ΔΗΜΗΤΡΙΟΣ 

7. ΔΑΒΙΛΛΑΣ ΓΕΩΡΓΙΟΣ 

8. ΓΡΟΥΣΟΥΖΑΚΟΣ ΓΕΩΡΓΙΟΣ 

Στη συνεδρίαση κλήθηκαν και οι Πρόεδροι/Πάρεδροι 
όλων των Δημοτικών/Τοπικών Κοινοτήτων Δήμου Μεσ¬ 
σήνης. 

Επίσης, παραβρέθηκε και ο ΔήμαρχοςΤσώνης Γεώργιος 

Διαπιστώθηκε ότι υπάρχει νόμιμη απαρτία κατά τις 
σχετικές διατάξεις του άρθρου 67 (του ν. 3852/2010 
(ΦΕΚ Α'87) εφόσον από τα 33 μέλη του Δημοτικού Συμ¬ 
βουλίου είναι παρόντα 25, το Συμβούλιο αρχίζει τη συ¬ 
ζήτηση. 

Λόγω απουσίας του γραμματέα του συμβουλίου Χον¬ 
δρού Νικόλαου χρέη γραμματέα ανέλαβε ο Αδαμόπου- 
λος Αριστομένης. 

Ο Πρόεδρος για το 1 ο θέμα της ημερήσιας διάταξης, 
έδωσε το λόγο στον Αντιδή μαρχο Γεωργακόπουλο Κων¬ 
σταντίνο,ο οποίος είπε: 

Γεωργακόπουλος: Σύμφωνα με το ν. 3852/2010 (ΦΕΚ 87/ 
07.06.2010 τ.Α'): Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλλι¬ 
κράτης», Άρθρο 94: 


Πρόσθετες αρμοδιότητες δήμων, οι Δήμοι αναλαμβά¬ 
νουν αρμοδιότητες στον Τομέα της Πολεοδομίας. 

Επιπλέον σύμφωνα με το άρθρο 95: Άσκηση πρόσθε¬ 
των αρμοδιοτήτων από τους δήμους προβλέπεται ότι: 

«Ι.α) από της 1ης Ιανουάριου 2011 ασκούνται, από 
τους δήμους, οι πρόσθετες αρμοδιότητες που τους απο- 
νέμονται, σύμφωνα με τις παραγράφους 1 (υπ' αριθμούς 
11 έως και 26), 2 (υπ'αριθμούς 15 έως και 28), 3 (υπ'αριθ- 
μούς Β7 έως και 25), 4,5, (υπ'αριθμούς 1 έως και 7) και 6 
του προηγούμενου άρθρου, β) Η έναρξη άσκησης των 
λοιπών πρόσθετων αρμοδιοτήτων που περιλαμβάνονται 
στις παραγράφους 1 (υπ' αριθμούς 27 έως και 29), 2 (υπ' 
αριθμούς 29 έως και 39), 3 (υπ' αριθμούς Β26 έως και 
34), και 5 (υπ'αριθμούς 8 έως και 69) του προηγούμενου 
άρθρου πραγματοποιείται από την 1 η Ιανουάριου 2013. 

2. Αν σε δήμους του ίδιου νομού, δεν υφίστανται 
υπηρεσίες, με επάρκεια υλικοτεχνικής υποδομής και 
προσωπικού, προς άσκηση των πρόσθετων αρμοδι¬ 
οτήτων που απονέμονται σε αυτούς με το άρθρο 94, 
περιλαμβανομένων και των τεχνικών υπηρεσιών, για 
τις σχετικές αρμοδιότητες παρέχεται, υποχρεωτικώς, 
διοικητική υποστήριξη από το δήμο της έδρας του νο¬ 
μού ή από άλλο εγγύτερο δήμο, όπως αυτός ορίζεται 
με απόφαση του Γενικού Γραμματέα της Περιφέρειας, 
η οποία εκδίδεται μέχρι 31.10.2010. Για την έκδοση της 
προηγούμενης απόφασης, σχετικά με τον προσδιορισμό 
του εγγύτερου δήμου, απαιτείται προηγούμενη εισήγη¬ 
ση του δήμου που θα εξυπηρετηθεί διοικητικά, η οποία 
παρέχεται εντός μηνός αφότου ζητηθεί. Αποφασιστικές 
ή γνωμοδοτικές αρμοδιότητες, οι οποίες προβλέπονται 
από την κείμενη νομοθεσία για τα μονομελή ή συλλογικά 
αιρετά όργανα ασκούνται από οικείο δήμο. 

3.0 δήμος της έδρας του νομού παρέχει, επίσης, διοι¬ 
κητική υποστήριξη για την έκδοση οικοδομικών αδειών. 
Εάν η οικεία αρμοδιότητα έχει απονεμηθεί με σχετικό 
προεδρικό διάταγμα, που εκδόθηκε κατ'εξουσιοδότηση 
του άρθρου 61 του ν. 947/1979 (ΦΕΚ 69 Α') σε άλλους 
δήμους του ίδιου νόμου, οι δήμοι αυτοί εξακολουθούν 
να την ασκούν. 

4. Η διοικητική υποστήριξη για την άσκηση των αρ¬ 
μοδιοτήτων των προηγούμενων παραγράφων από το 
δήμο της έδραςτου νομού παρέχεται μέχρι 31.12.2012. 
Μέχρι την ίδια ημερομηνία οι λοιποί δήμοι του ίδιου 
νομού υποχρεούνται να έχουν οργανώσει αντίστοιχες 
υπηρεσιακές μονάδες». 

Η διοικητική υποστήριξη για την άσκηση των αρμοδι¬ 
οτήτων των προηγούμενων παραγράφων από το δήμο 
της έδρας του νομού, εξακολουθεί μέχρι την έκδοση 
σχετικών αποφάσεων του Υπουργού Εσωτερικών. 

Σε εφαρμογή των ανωτέρω διατάξεων, εξεδόθη η 
μ'αριθμό πρωτοκόλλου οικ. 1314/11.01.2011 εγκύκλιος 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης (υπ' αριθμ. 3/2011), με θέμα 
«Διοικητική Υποστήριξη για την άσκηση πρόσθετων 
αρμοδιοτήτων των δήμων», σύμφωνα με την οποία το 
προσωπικό που ασκούσε τις πολεοδομικές αρμοδιότη¬ 
τες στις καταργηθείσες νομαρχιακές αυτοδιοικήσεις, 
μετατάχθηκε υποχρεωτικά, σύμφωνα με το άρθρο 257 
παρ. 2α και 258 του «Καλλικράτη», στο δήμο της έδρας 

του Νομού. Η παροχή διοικητικής υποστήριξης συνιστά 
υποχρέωση των δήμων στους οποίους μετατάχθηκε το 
προσωπικό, με ταυτόχρονη μεταβίβαση του κόστους 
των σχετικών λειτουργικών δαπανών και του διοικητικού 
κόστους. 

Στον ν. 4445/2016 (ΦΕΚ236/Α719-12-2006), άρθρο 77, 
προβλέπεται ότι η παροχή διοικητικής υποστήριξης από 
τον δήμο της έδρας του Νομού προς δήμους του ίδιου 
νομού (αναφορικά με τις πρόσθετες αρμοδιότητες που 
μεταβιβάστηκαν στου Δήμους), παρατείνεται έως την 
31 η/12/2017. 

Ο Δήμος Μεσσήνης υποστηρίζεται διοικητικά από 
τον Δήμο Καλαμάτας, έδρα του Νομού. Με το υπ'αριθμ. 
6152/09-12-2016 έγγραφό του, ο Δήμαρχος Καλαμά¬ 
τας μας γνωστοποίησε ότι ο Δήμος του δεν δύναται 
να παρέχει πλέον διοικητική υποστήριξη στον Δήμο 
Μεσσήνης μετά τις 31/12/2016. Μάλιστα, προς επίρ- 
ρωση των ανωτέρω, σε πρόσφατο Δημοτικό Συμβούλιο 
της Καλαμάτας λήφθηκε η μ' αριθμό 62/2017 με θέμα 
«Παύση διοικητικής υποστήριξης στο Δήμο Μεσσήνης», 
κατά της οποίας απόφασης ο Δήμος μας προσέφυγε 
ενώπιον της αρμόδιας αρχής, ζητώντας την ακύρωση 
της. Ακόμη, σε εκτέλεση αυτής (της απόφασης δημο¬ 
τικού συμβουλίου), εξεδόθη η μ' αριθμό πρωτοκόλλου 
14917/31.03.2017 απόφαση Δημάρχου Καλαμάτας 
(αριθμ. 64/2017). 

Ανεξάρτητα από το αποτέλεσμα της εκδίκασης της 
ανωτέρω προσφυγής που υπέβαλλε ο Δήμος μας, είναι 
κρίσιμο το γεγονός ότι τον τελευταίο έτος περίπου, έχει 
πάψει ουσιαστικά να παρέχεται η διοικητική υποστήριξη 
προς τον Δήμο Μεσσήνης αναφορικά με τα πολεοδομικά 
θέματα, με αποτέλεσμα, αφενός να υπάρχουν δεκάδες 
εκκρεμείς υποθέσεις πολιτών, αφετέρου να μένουν στά¬ 
σιμες πολύ σημαντικές υποθέσεις του Δήμου σε πολεο¬ 
δομικά και χωροταξικά ζητήματα, που επηρεάζουν αρ¬ 
νητικά την ανάπτυξη του Δήμου. Αντιλαμβανόμαστε ότι 
ο όμορος προς εμάς Δήμος της Καλαμάτας αντιμετωπίζει 
προβλήματα αναφορικά με την υποστελέχωση των υπη¬ 
ρεσιών του και το αυξημένο κόστος των μετακινήσεων 
προκειμένου να διενεργηθούν αυτοψίες. 

Δεδομένου ότι: 1) υποχρεούμαστεέωςτην31 η/12/2017 
να έχουμε οργανώσει την υπηρεσιακή μονάδα της Πολε¬ 
οδομίας και 2) η εξυπηρέτηση των κατοίκων του Δήμου 
μας και η άμεση διεκπεραίωση αναπτυξιακών ζητημά¬ 
των του Δήμου είναι ύψιστης προτεραιότητας για την 
παρούσα δημοτική αρχή, κρίνουμε ότι είναι επιβεβλημέ¬ 
νο να προχωρήσουμε άμεσα στην λειτουργία υπηρεσίας 
δόμησης, αρχικά με το υφιστάμενο προσωπικό. Ήδη, 
έπειτα από σχετική εγκύκλιο του Υπουργείο Εσωτερικών 
για πρόσληψη μονίμου προσωπικού, υποβάλλαμε το μ' 
αριθμό πρωτοκόλλου 4645/08-03-2016 αίτημα μας προς 
την Αποκεντρωμένη Διοίκηση Πελοποννήσου, Δυτικής 
Ελλάδος και Ιονίου, όπου προτάξαμε κατά σειρά προ¬ 
τεραιότητας θέσεις Μηχανικών διαφόρων ειδικοτήτων 
προκειμένου να στελεχώσουμε μια Πολεοδομία άρτια 
από όλες τις πλευρές. 

Στον Οργανισμό Εσωτερικών Υπηρεσιών του Δήμου 
Μεσσήνης (ΦΕΚ 1917/08-09-2015, τ.Β') και στο άρθρο 11 
αυτού, έχειπροβλεφθεί η σύσταση Υπηρεσίας Δόμησης 


και Πολεοδομικών Εφαρμογών σε επίπεδο Τμήματος, 
εντός της Διεύθυνσης Περιβάλλοντος, Δόμησης και Πο¬ 
λεοδομικών Εφαρμογών. Οι επιμέρους αρμοδιότητες 
εντός του τμήματος έχουν ως εξής: 

(Αρμοδιότητες έκδοσης αδειών δόμησης) 

1) Εκδίδει άδεια δόμησης, αφού διαπιστώσει την πλη¬ 
ρότητα του υποβαλλόμενου φακέλου και ελέγξει τα απο¬ 
δεικτικά καταβολής εισφορών και κρατήσεων και τον 
αριθμό Μητρώου του μηχανικού. 

2) Χορηγεί έγκριση δόμησης σύμφωνα με το άρθρο 
3 του ν. 4030/2011. 

3) Εκδίδει ταυτόχρονα έγκριση και άδεια δόμησης 
για κατεδαφίσεις, εκσκαφές, επιχώσεις, διαμορφώσεις, 
εργασίες περιτοιχίσεων, καθώς και για κοπή δένδρων, 
σύμφωνα με το άρθρο 40 του ν. 1337/1983 (Α'33). 

4) Αναρτά στο διαδίκτυο την έγκριση δόμησης και την 
άδεια δόμησης. 

5) Αποστέλλει ηλεκτρονικά στη Διεύθυνση Οικοδομι¬ 
κού και Κτιριοδομικού Κανονισμού (Δ.Ο.Κ.Κ.), στον Ορ¬ 
γανισμό Κτηματολογίου και Χαρτογραφήσεων Ελλάδας 
(Ο.Κ.Χ.Ε.) και στην Κτηματολόγιο Α.Ε. το τοπογραφικό 
διάγραμμα και το διάγραμμα δόμησης που υποβλήθη¬ 
καν για την έγκριση δόμησης, καθώς και την έγκριση 
δόμησης και την άδεια δόμησης. 

6) Βεβαιώνει την οριστική στάθμη του κρασπέδου 
(βεβαίωση υψομέτρου) στο τοπογραφικό διάγραμμα 
σε συνεργασία με το Τμήμα Τοπογραφίας. 

7) Εκδίδει αναθεώρηση της έγκρισης δόμησης, της 
άδειας δόμησης και ενημερώνει το φάκελο της άδειας 
δόμησης μετά από αίτηση των ενδιαφερομένων. 

8) Χορηγεί την έγκριση εγκατάστασης δομικής ή μηχα¬ 
νικής κατασκευής προς εγκατάσταση κεραίας σταθμού 
στην ξηρά, ή τηλεφωνίας, σύμφωνα με το άρθρο 24 α' 
του ν. 2075/1992 (ΦΕΚ 129 Α'), όπως ισχύει. 

9) Εγκρίνει εργασίες μικρής κλίμακας, σύμφωνα με την 
με αρ. πρωτ. 5219/04 (ΦΕΚ 114/Δ/17-2-2004) απόφαση 
Υφυπουργού ΠΕ.ΧΩ.ΔΕ, όπως εκάστοτε ισχύει. 

10) Χορηγεί άδεια νομιμοποίησης, σύμφωνα με το άρ¬ 
θρο 22 του Γενικού Οικοδομικού Κανονισμού (ΓΟΚ) '85. 

11) Εισηγείται για την έκδοση αποφάσεων εξαίρεσης 
από κατεδάφιση μετοάρθροδπαρ. 8.5 του ν. 1512/1985. 

12) Χορηγεί έγκριση εργασιών επισκευής της παρα¬ 
γράφου 17 του άρθρου 24 του ν. 4014/2011. 

13) Χορηγεί έγκριση εργασιών αποπεράτωσης αυ¬ 
θαίρετης κατασκευής των παραγράφων 17 και 18 του 
άρθρου 24 του ν. 4014/2011. 

14) Ελέγχει τα αποδεικτικά κατάθεσης αμοιβών και 
κρατήσεων των επιβλέψεων των μηχανικών. 

15) Προβαίνει στην ανάκληση των αδειών, όταν απαι¬ 
τείται. 

16) Τηρεί ειδικό πρωτόκολλο και στατιστικά στοιχεία 
για τις εκδοθείσες οικοδομικές άδειες δόμησης. 

17) Ελέγχει όλες τις μελέτες και τα στοιχεία που υπο¬ 
βλήθηκαν για την έκδοση της άδειας δόμησης, σε περί¬ 
πτωση διακοπής των οικοδομικών εργασιών μετά την 
έκδοση σχετικού πορίσματος από τον Ελεγκτή Δόμησης. 

18) Επικυρώνει και χορηγεί αντίγραφα από το αρχείο 
αρμοδιότητας του από εξουσιοδοτημένους υπαλλήλους 
μετά από αίτηση των ενδιαφερομένων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2287/06.07.2017 


19) Ασκεί κάθε άλλη αρμοδιότητα που προβλέπεται 
από το νόμο. 

(Αρμοδιότητες ελέγχου κατασκευών) 

20) Τηρεί Μητρώο των μηχανικών (μελετητών και 
επιβλεπόντων), στους οποίους επιβάλλονται ποινές και 
μεριμνά για την εκτέλεση τους. 

21) Ενημερώνει ηλεκτρονικά την Ειδική Υπηρεσία Επι¬ 
θεωρητών Δόμησης και Ενέργειας (ΕΥΕΔΕΝ) του Υπουρ¬ 
γείου Περιβάλλοντος, Ενέργειας και Κλιματικής Αλλαγής 
(ΥΠΕΚΑ) για την ορισθείσα ημερομηνία ολοκλήρωσης 
του κάθε σταδίου του έργου που δηλώθηκε από τον Γε¬ 
νικό Επιβλέποντα του έργου, ώστε να οριστεί ο Ελεγκτής 
Δόμησης. Η ΕΥΕΔΕΝ του ΥΠΕΚΑ ορίζει αυθημερόν με 
ηλεκτρονική κλήρωση τον Ελεγκτή Δόμησης και τον 
ενημερώνει σχετικά, καθώς και τον κύριο του έργου και 
τον Γενικό Επιβλέποντα. 

22) Ενημερώνει τον κύριο του έργου και τον επιβλέπο- 
ντα μηχανικό για τη συνέχιση των εργασιών, σύμφωνα με 
το πόρισμα που συντάσσεται από τον Ελεγκτή Δόμησης, 
σε περίπτωση που δεν διαπιστωθούν παραβάσεις. 

23) Έχει την υποχρέωση να επιβάλλει τις προβλεπόμε- 
νες κυρώσεις και πρόστιμα, σε περίπτωση διαπίστωσης 
παραβάσεων, σύμφωνα με το πόρισμα του Ελεγκτή Δό¬ 
μησης. Αποστέλλει αντίγραφο της πράξης, στην οποία 
επισυνάπτεται το πόρισμα του Ελεγκτή Δόμησης στον 
κύριο του έργου, τον Επιβλέποντα Μηχανικό και την αρ¬ 
μόδια Αστυνομική Αρχή, η οποία διακόπτει χωρίς άλλη 
ειδοποίηση τις οικοδομικές εργασίες και παρακολουθεί 
την τήρηση της διακοπής. 

24) Αποστέλλει την παραπάνω πράξη στην αρμόδια 
υπηρεσία του Δήμου που υποχρεούται να την τοιχοκολ- 
λήσει την ίδια μέρα στο δημοτικό κατάστημα και να τη 
διατηρήσει για 20 ημέρες. 

25) Δέχεται με κατάθεση στο πρωτόκολλο της Υπηρε¬ 
σίας, την άσκηση προσφυγής κατά των πορισμάτων των 
Ελεγκτών Δόμησης και των πράξεων ή παραλείψεων των 
οργάνων της Υπηρεσίας και τη διαβιβάζει με το φάκελο 
της υπόθεσης στο αρμόδιο για την έκδοση απόφασης 
Συμβούλιο Πολεοδομικών Θεμάτων και Αμφισβητή¬ 
σεων. 7. Αποστέλλει εντός αποκλειστικής προθεσμίας 
δεκαπέντε (15) ημερών, τα πρόστιμα, τα οποία επιβάλ¬ 
λονται σε περίπτωση αυθαίρετων κατασκευών και για τα 
οποία είτε Σελίδα 205/305 δεν έχει ασκηθεί διοικητική 
προσφυγή είτε έχει ασκηθεί και έχει απορριφθεί, στην 
αρμόδια ΔΟΥ για βεβαίωση και είσπραξη. Αντίγραφο 
των παραπάνω πράξεων αποστέλλει στον Πρόεδρο του 
αρμόδιου Συμβουλίου Πολεοδομικών Θεμάτων και Αμ¬ 
φισβητήσεων. 

26) Ενημερώνει εγγράφως το Εποπτικό Συμβούλιο 
μόλις διαπιστωθεί τέλεση παραβάσεων της παρ. 9 του 
άρθρου 7 του ν. 4030/2011 «Νέος τρόπος έκδοσης αδει¬ 
ών δόμησης, ελέγχου κατασκευών και λοιπές διατάξεις». 

27) Εκδίδει το Πιστοποιητικό Ελέγχου Κατασκευής 
(Π.Ε.Κ.) μετά την τελευταία αυτοψία και ενημερώνει 
ηλεκτρονικά την αρμόδια υπηρεσία του ΥΠΕΚΑ και τον 
κύριο του έργου για να διατυπώσει τυχόν αντιρρήσεις. 

28) Χορηγεί βεβαιώσεις για το μόνιμο χαρακτήρα των 
κατασκευών, την καταλληλότητα του ως χώρος κύριας 
χρήσεως, ότι διαθέτει ξεχωριστή είσοδο και πληροί τους 


όρους του Γενικού Οικοδομικού Κανονισμού καθώς και 
τις προϋποθέσεις της παρ. 4, το αρ. 3 του ν. 2734/1999 και 
της Κ.Υ.Α. 9946/10-03-2000 - ΦΕΚ 351/Β/1 7-3-2000 και 
της κανονιστικής απόφασης 1641/2011 του Δημοτικού 
Συμβουλίου. 

29) Επιβάλλει διακοπή οικοδομικών εργασιών, σε πε¬ 
ρίπτωση μη τήρησης των προβλεπομένων για την το¬ 
ποθέτηση πινακίδας έργου και διατήρησης αντιγράφων 
της άδειας δόμησης και των μελετών στο εργοτάξιο και 
ενημερώνει άμεσα την αρμόδια Αστυνομική Αρχή. 

30) Επιβάλλει διακοπή οικοδομικών εργασιών, αν υπο¬ 
βληθεί δήλωση παραίτησης του επιβλέποντα μηχανικού. 

31) Ενημερώνει την Αποκεντρωμένη Διοίκηση όταν 
έχει τελεσιδικίσει μια υπόθεση αυθαιρέτου και έχει κρι- 
θεί οριστικά κατεδαφιστέο, για τις περαιτέρω ενέργειες 
κατεδάφισης αυτού. 

32) Εκδίδει αποφάσεις εξαιρέσεων από κατεδάφιση 
για μικροπαραβάσεις της παρ.1 .Α του άρθρου 2 της με 
αρ. 7587/12.02.2004 υπ. απόφασης (ΦΕΚ 372 Β72004). 

33) Ελέγχει επικίνδυνα-ετοιμόρροπα κτίρια και επιβάλ¬ 
λει μέτρα άρσης του κινδύνου ή της ετοιμορροπίας σε 
συνεργασία με τη Δημοτική Αστυνομία και ενημερώνει 
τις αρμόδιες Υπηρεσίες για τις περαιτέρω ενέργειες. 

34) Εκδίδει απόφαση για τον καθορισμό μεμονομέ- 
νων κτιρίων ή περιοχών, εντός των οποίων οι όψεις των 
κτιρίων πρέπει να αποπερατώνονται μέσα σε έξι (6) έτη 
από την έκδοση της οικοδομικής άδειας ή της ανωτέρω 
απόφασης, σύμφωνα με το άρθρο 22, παρ. 6 του νόμου 
1577/1985 (ΦΕΚ 124 Α'). 

35) Επιβάλει, συμψηφίζει, αναστέλλει, διαγράφει πρό¬ 
στιμα για τις αυθαίρετες κατασκευές, σύμφωνα με τις 
ισχύουσες διατάξεις. 

36) Διαχειρίζεται το αρχείο εκθέσεων αυτοψίας και 
σημάτων διακοπής εργασιών και το αρχείο νομιμοποι¬ 
ήσεων - τακτοποιήσεων αυθαιρέτων. 

37) Ακολουθεί τη διαδικασία για την ηλεκτροδότηση 
κατασκευών σε κοινόχρηστους χώρους και οικοπέδων 
(χωρίς κτίσματα) για επαγγελματική χρήση. 

38) Θεωρεί την άδεια δόμησης για τη σύνδεση με τα 
δίκτυα κοινής ωφελείας, μετά την έκδοση του Πιστοποι¬ 
ητικού Ελέγχου Κατασκευής και την υποβολή από τον 
ιδιοκτήτη αίτησης και αφού έχουν ελεγχθεί τα αποδεικτι¬ 
κά κατάθεσης αμοιβών και κρατήσεων των επιβλέψεων 
των μηχανικών. 

39) Θεωρεί οικοδομικές άδειες για συνδέσεις με τα 
δίκτυα Οργανισμών Κοινής Ωφέλειας (Ο.Κ.Ω.). 

40) Συνεργάζεται με τη Διεύθυνση Υποστήριξης του 
Επιχειρηματία παρέχοντας, σε αυτή, τα απαραίτητα δι- 
καιολογητικά για την έκδοση αδειών καταστημάτων. 

41) Επικυρώνει και χορηγεί αντίγραφα από το αρχείο 
αρμοδιότητας του από εξουσιοδοτημένους υπαλλήλους 
μετά από αίτηση των ενδιαφερομένων. 

42) Μεριμνά για τη διενέργεια δειγματοληπτικών 
ελέγχων με την αποστολή δειγμάτων σε διαπιστευμένα 
εργαστήρια, προκειμένου να διαπιστωθεί: η ποιότητα 
χαλύβων οπλισμού σκυροδέματος, η ποιότητα των προϊ¬ 
όντων τσιμέντου. Επικυρώνει και χορηγεί αντίγραφα από 
το αρχείο αρμοδιότητας του από εξουσιοδοτημένους 
υπαλλήλους μετά από αίτηση των ενδιαφερομένων. 




Τεύχος Β' 2287/06.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

43) Ασκεί κάθε άλλη αρμοδιότητα που προβλέπεται 
από το νόμο. 

(Αρμοδιότητες πολεοδομικών εφαρμογών) 

44) Τηρεί αρχείο χαρτών και ρυμοτομικών διαγραμ¬ 
μάτων, διαταγμάτων, πινακίδων εφαρμογής εγκεκρι¬ 
μένων σχεδίων, όρων δόμησης, τεχνικών εκθέσεων και 
διαγραμμάτων εφαρμογής, Πράξεων Εφαρμογής, Διορ¬ 
θωτικών Πράξεων Εφαρμογής και Πράξεων Τακτοποί¬ 
ησης. Επικυρώνει και χορηγεί αντίγραφα από το αρχείο 
αρμοδιότητας του από εξουσιοδοτημένους υπαλλήλους 
μετά από αίτηση των ενδιαφερομένων. 

45) Χορηγεί πληροφορίες και βεβαιώσεις για τους 
ισχύοντες όρους δόμησης, τις επιτρεπόμενες χρήσεις 
γης και την ισχύουσα ρυμοτομία. 

46) Εφαρμόζει, ελέγχει και θεωρεί την ορθή θέση των 
ρυμοτομικών και οικοδομικών γραμμών, επί χάρτου. 

47) Συντάσσει Πράξεις Τακτοποίησης και Αναλογι¬ 
σμού Αποζημίωσης (Π.Τ.Α.Α.) κατά τις διατάξεις του Ν.Δ. 
17.7.1923, συμπεριλαμβανομένων όλων των προβλεπό- 
μενων διαδικασιών. 

48) Εισηγείται προς την Περιφέρεια Πελοποννήσου 
σχετικά με την έγκριση/ ακύρωση Π.Τ.Α.Α. 

49) Συγκροτεί και αποστέλλει φάκελο απόψεων επί εν¬ 
στάσεων /προσφυγών σε συνεργασία με το Τμή μα Απαλ¬ 
λοτριώσεων, Κτηματολογίου και Δημοτικής Περιουσίας. 

50) Συντάσσει και θεωρεί πράξεις επιβολής εισφοράς 
σε χρήμα /μετατροπής εισφοράς γης σε χρήμα, τηρεί 
αρχείο τους, τις διαβιβάζει στοΤμήμα Απαλλοτριώσεων, 
Κτηματολογίου και Δημοτικής Περιουσίας και εισηγείται 
το συμψηφισμό οφειλής εισφοράς χρήματος με τυχόν 
υποχρεώσεις του Δήμου, κατόπιν σχετικής αίτησης δη¬ 
μοτών. 

51) Τηρεί αρχείο Δηλώσεων Ιδιοκτησίας (Δ.Ι.) 

52) Προσφέρει γραμματειακή υποστήριξη της επι¬ 
τροπής του άρθρου 1 του π.δ. 5/1986 (ΦΕΚ 2Α) για τον 
προσδιορισμό της αξίας ακινήτων για την εισφορά σε 
χρήμα καιτηςαξίαςτων επικειμένων και τηρεί το αρχείο 
των αποφάσεων αυτής. 

53) Συντάσσει και επιβλέπει μελέτες κτηματογρά- 
φησης και Πράξη Εφαρμογής (ΠΕ) του άρθρου 12 του 
ν. 1337/1983 (συνολική ΠΕ, μεμονωμένη ΠΕ, διορθωτική 
ΠΕ) και Σελίδα 208/305 επιμελείται της μεταγραφής ή 
καταχώρισης τους στο Υποθηκοφυλακείο ή στο Κτη¬ 
ματολόγιο. 

54) Εισηγείται προς την αρμόδια Περιφέρεια σχετικά 
με την έγκριση/ακύρωση Πράξεων Εφαρμογών/Διορ- 
θωτικών Πράξεων Εφαρμογής. 

55) Εκδίδει βεβαιώσεις ισχύος ή τελεσιδικίας ΠΤΑΑ, ΠΕ 
και διορθωτικών ΠΕ. 

56) Εκδίδει πιστοποιητικά υποβολής δήλωσης ιδιο¬ 
κτησίας και βεβαιώσεις περί μη οφειλής ληξιπρόθεσμης 
δόσης εισφοράς χρήματος. 

57) Ελέγχει την εφαρμογή ρυμοτομικών και πολεο¬ 
δομικών σχεδίων, ιδίως: τον έλεγχο τοπογραφικών δι¬ 
αγραμμάτων που προορίζονται για σύνταξη πράξεων 
τακτοποιήσεως ή πράξεων εφαρμογής, την επίβλεψη το- 
πογραφικών μελετών και μελετών Πράξεων Εφαρμογής 
Σχεδίου Πόλης, την εφαρμογή πολεοδομικών σχεδίων 
και συναφών εκτελεστών πράξεων. 


58) Ασκεί κάθε άλλη αρμοδιότητα που προβλέπεται 
από το νόμο. 

Στον Δήμο Μεσσήνης υπηρετούν συνολικά έντεκα (11) 
Μηχανικοί διαφόρων ειδικοτήτων (τακτικό προσωπικό) 
κατηγορίας πανεπιστημιακής και τεχνολογικής εκπαί¬ 
δευσης (Αρχιτεκτόνων/ Πολιτικών/Τοπογράφων/Μηχα- 
νολόγων Μηχανικών και Μηχανικών Έργων Υποδομής), 
εκ των οποίων ο ένας αποσπασμένος σε υπηρεσία της 
Περιφερειακής Ενότητας Μεσσηνίας. Εφαρμόζοντας τον 
απαιτούμενο σχεδίασμά εσωτερικών μετακινήσεων και 
επανατοποθετήσεων για την καλύτερη δυνατή αξιοποίη¬ 
ση του ανθρώπινου δυναμικού, λαμβάνοντας πάντοτε υπ' 
όψη την εισήγηση του Υπουργείου Εσωτερικών για την 
καλή οργάνωση των υπηρεσιών των Δήμων σε θέματα 
Πολεοδομίας, θεωρούμε ότι διαθέτουμε το απαραίτητο 
προσωπικό για την κατ' αρχήν στελέχωση του Τμή ματος 
Δόμησης και Πολεοδομικών Εφαρμογών και την εξα¬ 
σφάλιση της βασικής λειτουργίας του. Αναφορικά με την 
υλικοτεχνική υποδομή, δηλαδή κτίρια, γραφεία, απαιτού- 
μενος εξοπλισμός κλπ., διαθέτουμε απόλυτη επάρκεια. 

Συμπερασματικά και λαμβάνοντας υπόψη τα ανωτέρω 
διαλαμβανόμενα, εισηγούμεθα στο Σώμα του Δημοτικού 
Συμβουλίου να προβεί: 

■ στην λήψη απόφασης (σε εφαρμογή της παρ. 2 
του άρθρου 1 της από 31.12.2012 πράξης νομοθετι¬ 
κού περιεχομένου, όπως κυρώθηκε με το άρθρο 1 του 
ν. 4147/2013 και τροποποιήθηκε με τις διατάξεις του άρ¬ 
θρου 31 του ν. 4257/2014), με την οποία θα διαπιστώνει 
την επάρκεια προσωπικού και υλικοτεχνικής υποδομής 
για την άσκηση των πρόσθετων αρμοδιοτήτων (άρθρο 
95 του ν. 3852/2010) του Τμήματος Δόμησης και Πολε¬ 
οδομικών Εφαρμογών, όπως αυτές περιγράφονται στον 
Ο.Ε.Υ. του Δήμου Μεσσήνης (ΦΕΚ 1917/08-09-2015, τ.Β'), 
με τα παρακάτω γραφεία: 1. Γραφείο Έκδοσης Αδειών 
Δόμησης, 2. Γραφείου Ελέγχου Κατασκευών και 3. Γρα¬ 
φείο Πολεοδομικών Εφαρμογών. 

• Στον καθορισμό του χρόνου έναρξης άσκησης των 
ως αρμοδιοτήτων πολεοδομικού χαρακτήρα, από την 
δημοσίευση της παρούσας απόφασης στο Φύλλο Εφη¬ 
μερίδας της Κυβερνήσεως. 

Μετά από διαλογική συζήτηση ο Πρόεδρος κάλεσετο 
Σώμα να λάβει σχετική απόφαση. 

Το Δημοτικό Συμβούλιο αφού έλαβε υπόψη την εισή¬ 
γηση, τις διατάξεις του άρθρου 65 του ν. 3852/2010, το 
ν. 3852/2010 (ΦΕΚ 87/07.06.2010 τ.Α') και τον κανονι¬ 
σμό λειτουργίας του Δημοτικού Συμβουλίου, αποφασίζει 
ομόφωνα: 

1. Διαπιστώνει την επάρκεια προσωπικού και υλικο¬ 
τεχνικής υποδομής για την άσκηση των πρόσθετων 
αρμοδιοτήτων (άρθρο 95 του ν. 3852/2010) του Τμή¬ 
ματος Δόμησης και Πολεοδομικών Εφαρμογών, όπως 
αυτές περιγράφονται στον Ο.Ε.Υ. του Δήμου Μεσσήνης 
(ΦΕΚ 1917/08-09-2015, τ.Β'), με τα παρακάτω γραφεία: 1. 
Γραφείο Έκδοσης Αδειών Δόμησης, 2. Γραφείου Ελέγχου 
Κατασκευών και 3. Γραφείο Πολεοδομικών Εφαρμογών. 

2. Καθορίζει ως χρόνο έναρξης άσκησης των αρμο¬ 
διοτήτων πολεοδομικού χαρακτήρα την ημερομηνία 
δημοσίευση της παρούσας απόφασης στο Φύλλο της 
Εφημερίδας της Κυβερνήσεως. 

3. Η παρούσα να δημοσιευθεί στο Φύλλο της Εφημε¬ 
ρίδας της Κυβερνήσεως. 

Από την ανωτέρω απόφαση δεν προκαλείται δαπάνη 
σε βάρος του προϋπολογισμού του Δήμου για το οικο¬ 
νομικό έτος 2017 αλλά και εφεξής 
Αυτή η απόφαση έλαβε αύξοντα αριθμό 141/2017. 
Αφού συντάχθηκε και αναγνώσθηκετο πρακτικό αυτό, 
υπογράφεται όπως ο Νόμος ορίζει 
Ο ΠΡΟΕΔΡΟΣ του Δημοτικού Συμβουλίου ΤΑ ΜΕΛΗ» 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Ιουνίου 2017 
Ο Συντονιστής 

Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 


Αριθμ. 3679 Α _ (2) 

Ένταξη της Αικατερίνης Μίχα του Παύλου, υπαλ¬ 
λήλου με σύμβαση ιδιωτικού δικαίου αορίστου 
χρόνου (ΙΔΑΧ), κατηγορίας/ειδικότητας ΤΕ Δι- 
οικητικού-Λογιστικού, σε κενή οργανική θέση 
Ειδικού Τεχνικού Εργαστηριακού Προσωπικού 
(Ε.Τ.Ε.Π.), κατηγορίας Τ.Ε., του Τμήματος Πολιτι¬ 
σμικής Τεχνολογίας και Επικοινωνίας της Σχο¬ 
λής Κοινωνικών Επιστημών του Πανεπιστημίου 
Αιγαίου. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟ 

Έχοντας υπόψη: 

Ι.Τις διατάξεις του π.δ. 83/1984 (ΦΕΚ Α'31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

2. Την υπ'αρ. 5178/16.05.2014 απόφαση του Συμβουλί¬ 
ου του Πανεπιστημίου Αιγαίου με θέμα «Διορισμός Πρύ¬ 
τανη του Πανεπιστημίου Αιγαίου» (ΑΔΑ: Ω0Ψ5469Β7Λ- 
ΖΚΒ) η οποία δημοσιεύθηκε στο ΦΕΚ 346/17.06.2014, 
τ. ΥΟΔΔ. 

3. Την υπ' αρ. Φ. 120.61/17/115922/Β2/23.07.2014 
(ΑΔΑ: Ω3Ξ09-ΑΥ4) διαπιστωτική απόφαση του Υπουρ¬ 
γού Παιδείας και Θρησκευμάτων με θέμα «Διορισμός 
Πρύτανη του Πανεπιστημίου Αιγαίου σύμφωνα με το 
ν. 4009/2011 όπως τροποποιήθηκε και ισχύει». 

4. Τις διατάξεις του άρθρου 29 παρ. 3 του ν. 4009/2011 
(ΦΕΚ Α' 195) «Δομή, Λειτουργία, Διασφάλιση Ποιότητας 
των Σπουδών και Διεθνοποίηση των Ανώτατων Εκπαι¬ 
δευτικών Ιδρυμάτων» όπως ισχύουν. 

5. Τις διατάξεις του άρθρου 66 του ν. 4415/2016 (ΦΕΚ Α' 
159) «Ρυθμίσεις για την ελληνόγλωσση εκπαίδευση, τη 
διαπολιτισμική εκπαίδευση και άλλες διατάξεις» όπως 
αντικαταστάθηκε με την παρ. 1 του άρθρου 20 του 
ν. 4452/2017 (ΦΕΚΑΊ7) «Ρύθμιση θεμάτων του Κρατικού 
Πιστοποιητικού Γλωσσομάθειας, της Εθνικής Βιβλιοθή¬ 
κης της Ελλάδας και άλλες διατάξεις». 

6. Την υπ' αρ. 59950/Ζ2/06.04.2017 εγκύκλιο του 
Υπουργού Παιδείας,Έρευνας και Θρησκευμάτων με θέμα 
«Οδηγίες σχετικά με την υλοποίηση και την εφαρμογή 


των περιεχομένων στο άρθρο 20 του νόμου 4452/2017 
(Α' 17) διατάξεων, που αφορούν στις κατηγορίες προσω¬ 
πικού Ε.Ε.Π., Ε.ΔΙ.Π. και Ε.Τ.Ε.Π.των Ανώτατων Εκπαιδευ¬ 
τικών Ιδρυμάτων της Χώρας» (ΑΔΑ: ΨΛΓ34653ΠΣ-ΓΝΤ). 

7. Τις διατάξεις του άρθρου 2 παρ. 4 έως 8 του π.δ. 117/ 
2002 (ΦΕΚ Α' 99) «Βαθμολογική κατάσταση και εξέλιξη 
των μελών τον Ειδικού Τεχνικού Εργαστηριακού Προ¬ 
σωπικού (Ε.Τ.Ε.Π.) των Ανωτάτων Εκπαιδευτικών Ιδρυ¬ 
μάτων». 

δ.Την με αριθμό πρωτοκόλλου 708/14.12.2016 αίτη¬ 
ση της Αικατερίνης Μίχα, υπαλλήλου με σχέση εργα¬ 
σίας Ιδιωτικού Δικαίου Αορίστου Χρόνου, κατηγορίας/ 
ειδικότητας ΤΕ Διοικητικού-Λογιστικού, για ένταξη σε 
θέση Ε.Τ.Ε.Π. του Τμήματος Πολιτισμικής Τεχνολογίας 
και Επικοινωνίας της Σχολής Κοινωνικών Επιστημών 
του Πανεπιστημίου Αιγαίου, με όλα τα συνοδευτικά 
έγγραφα. 

9. Την απόφαση της Συνέλευσης του Τμήματος Πολιτι¬ 
σμικής Τεχνολογίας και Επικοινωνίας για τον ορισμό ειση¬ 
γητικής επιτροπής (αρ. συνεδρίασης 11 /10.05.2017/3.3). 

ΙΟ.Την με αριθμό πρωτοκόλλου 923/19.05.2017 εισή¬ 
γηση της τριμελούς επιτροπής. 

11. Την απόφαση της Συνέλευσης του Τμήματος Πο- 
λιτισμικήςΤεχνολογίας και Επικοινωνίας που αφορά την 
ένταξη της Αικατερίνης Μίχα σε θέση Ε.Τ.Ε.Π. (αρ. συνε¬ 
δρίασης 13/31.05.2017/2.2). 

12. Την υπ' αρ. 74 (επαναληπτική)/09.06.2017 απόφα¬ 
ση της Συγκλήτου (έκτακτη συνεδρίαση) με θέμα 1.4. 
σχετικά με την κατανομή κενής οργανικής θέσης Ε.Τ.Ε.Π. 
στοΤμήμα Πολιτισμικής Τεχνολογίας και Επικοινωνίας. 

13. Τις διατάξεις του ν. 3861/2010 (ΦΕΚ Α' 112) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο Πρόγραμμα 
ΔΙΑΥΓΕΙΑ και άλλες διατάξεις». 

14. Το γεγονός ότι η προκαλούμενη δαπάνη έχει προ- 
βλεφθεί στον εκτελούμενο προϋπολογισμό του Υπουρ¬ 
γείου Παιδείας, Έρευνας και Θρησκευμάτων σύμφωνα 
με το υπ' αρ. 70418/28.04.2017 έγγραφο του ΥΠ.Π.Ε.Θ. 
με θέμα «Εντάξεις, Κατατάξεις, Βαθμολογικές και μισθο- 
λογικές εξελίξεις λοιπού Διδακτικού Προσωπικού των 
Ιδρυμάτων του Πανεπιστημιακού Τομέα της Ανώτατης 
Εκπαίδευσης», αποφασίζει: 

Την ένταξη της Αικατερίνης Μίχα του Παύλου, υπαλ¬ 
λήλου με σύμβαση ιδιωτικού δικαίου αορίστου χρόνου 
(ΙΔΑΧ), κατηγορίας/ειδικότητας ΤΕ Διοικητικού-Λογι- 
στικού, σε κενή οργανική θέση Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.), κατηγορίαςΤ.Ε., του 
Τμήματος Πολιτισμικής Τεχνολογίας και Επικοινωνίας 
της Σχολής Κοινωνικών Επιστημών του Πανεπιστημίου 
Αιγαίου με αντικείμενο «Σχεδιασμός, υλοποίηση και δι¬ 
αχείριση ιστοτόπων και μέσων κοινωνικής δικτύωσης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 12 Ιουνίου 2017 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

Αριθμ. απόφ. 50/2017 (3) 

Έγκριση υπερωριακής απασχόλησης υπαλλήλου 

του Δημοτικού Λιμενικού Ταμείου Σπετσών. 

Ο ΠΡΟΕΔΡΟΣ 

ΤΟΥ ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΣΠΕΤΣΩΝ 

Έχοντας υπόψη: 

1 .Τις μισθολογικές διατάξεις του ν. 4354/2015, άρθρο 20. 

2. Του άρθρου 29 του ως άνω νόμου. 

3. Τις διατάξειςτου άρθρου 28, παργ. 2 του ν. 2738/1999. 

4. Το υπ'αριθ. οικ. 2/1015/ΔΕΠ/5.1.2016 έγγραφο του 
Υπουργείου Οικονομικών, γενικό Λογιστήριο του Κράτους. 

5. Τον αριθμό των υπηρετούντων υπαλλήλων στο Δη¬ 
μοτικό Λιμενικό Ταμείο Σπετσών. 

6. Την αναγκαιότητα εκτέλεσης εργασιών πέραν του 
κανονικού ωραρίου από την μοναδική υπάλληλο του 
ΔΛΤΣ κατηγορίας ΔΕ Διοικητικού για τις κάτωθι εποχι¬ 
κού και έκτακτου χαρακτήρα υπηρεσιακές ανάγκες του 
Λιμενικού Ταμείου: 

• Η τήρηση πρακτικών των συνεδριάσεων του Διοικη¬ 
τικού Συμβουλίου ΔΛΤΣ για το οικ. Έτος 2017 η οποία 
πραγματοποιείται εκτός ωραρίου εργασίας. 

• Η τήρηση προγράμματος *Μισθοδοσίας- Ενιαία Αρ¬ 
χής πληρωμής-ΙΚΑ* 

•Τήρηση των νέων ηλεκτρονικών εφαρμογών *ΔΙΑΥ- 
ΓΕΙΑ*, *Ηλεκτρονικό Μητρώο Δημοσίων Συμβάσεων*, 
*Ψηφιακή υπογραφή* καθώς και συμμετοχή σε ημερίδες 
και συνέδρια εκπαίδευσης στις νέες εφαρμογές. 

• Έλεγχος των εισπραττομένων προστίμων ΚΟΚ 

• Είσπραξη λιμενικών τελών 

• Έλεγχος εσόδων από παραχωρήσεις χώρων 

• Έλεγχος εκτελουμένων έργων και εργασιών με επι¬ 
τόπια αυτοψία, αποφασίζει: 


1. Εγκρίνει την υπερωριακή απασχόληση της υπαλλή¬ 
λου του ΔΛΤΣ οικ. έτους 2017, για τις εργασίες οι οποίες 
περιγράφονται ανωτέρω, καθώς και την απασχόληση 
της επί των εκτάκτων αναγκών εάν αυτές προκύψουν. 

2. Ορίζεται ο αριθμός μιας (1) υπαλλήλου η οποία θα 
απασχοληθεί εκτός ωραρίου εργασίας της για τις ανα- 
φερθείσες εργασίες. 

3. Οι εργασίες θα πραγματοποιηθούν για το Β'εξάμηνο 
του έτους 2017 και οι ώρες απογευματινής υπερωρια- 
κής απασχόλησης δεν θα υπερβαίνουν τις 120 (εκατόν 
είκοσι)το εξάμηνο για την υπάλληλο. 

4. Η πραγματοποίηση των εργασιών θα βεβαιώνε¬ 
ται από τον πρόεδρο του Δ/Σ του ΔΛΤ Σπετσών και θα 
αποστέλλεται για έλεγχο και θεώρηση από το Ελεγκτικό 
Συνέδριο η δε καταβολή της υπερωριακής αμοιβής θα 
γίνεται μέσω ΕΑΠ. 

5. Η αμοιβή θα πραγματοποιηθεί μέσα στα όρια 
των πιστώσεων των ΚΑ 10.6022.0001 και 10.6052.001 
προϋπολογισμού ΔΛΤΣ οικ. Έτους 2017 χωρίς να επι¬ 
τρέπεται επιβάρυνση του προϋπολογισμού Δημοσίων 
Επενδύσεων. 

6. Η δαπάνη που θα προκύψει από την ως άνω απα¬ 
σχόληση έχει ψηφισθεί και δεσμευτεί με την υπ' αριθ. 
204/2016 απόφαση του Δ/Σ. 

7. Το ύψος της υπερωριακής αμοιβής και των σχετι¬ 
κών κρατήσεων θα καθορίζεται από τις νέες ισχύουσες 
μισθολογικές διατάξεις του ν. 4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπέτσες, 6 Ιουνίου 2017 
Ο Πρόεδρος 
ΓΕΩΡΓΙΟΣ ΘΥΜΑΡΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























